
PREFACE., 

I have amused a few spare hours in preparing this small collection, in the hope that what has been 
agreeable to myself may give some pleasure to others. Some of the airs to which our Scottish 
ballads are sung appear to me very pretty ; a few of them are indeed the germs of some of the 
most admired of the song melodies — for example u Cowdenknows." Yet, excepting a small number 
•scattered through Johnson's Scots Musical Museum, and a somewhat larger selection inserted by 
the late Mr Andrew Blaikie of Paisley in Motherwell's Minstrelsy, Ancient and Modern, with a 
few chance-sown in other works, we cannot say that the ballad airs have a recognised existence as 
a department of our printed national music. Conceiving that this might be much owing to the - 
inconvenient length of the most of the ballads, unfitting them for singing, I resolved to prepare a 
limited selection, in which the narrative was either brief or capable of being abridged to a moderate 
length, while the airs were of a decidedly pleasing character ; and also to fit these by musical 
accompaniments for being sung at the piano. The result is here presented. It may be added, that 
a few of the airs are from Johnson and Motherwell (in the former of which cases the accompani- 
ments are also borrowed), and that others have never before been printed. 

R. Chambers. 

St Andrews, November 10, 1843. 

Lady Mary Anne lookit ower the castle wa', 
She saw three bonnie boys playing at the ba' ; 
The youngest o' them was the flower among them a' ; 
My bonnie laddie's young, but he's growing yet. 

Lady Mary Anne was a flower amang the dew, 
Sweet was its smell and bonnie was its hue ; 
And the langer it blossomed, the sweeter it grew, 
For the lily in the bud will be bonnier yet. 

Young Charlie Cochrane was the sprout o' an aik, 
Bonnie and blooming and straught was its make ; 
The sun took delight to shine for its sake, 
And it will be the brag o' the forest yet. 

The simmer is gane when the leaves they were green, 
And the days are awa that we hae seen ; 
But far better days, I trust, will come again^ 

For my bonnie laddie's young, but he's growing yet. 



This ballad seems to have taken its rise in one called Craigstorfs Growing, which is printed from a manuscript 
in Mr D. Laing's notes to Johnson's Musical Museum. The marriage of young Urquhart of Craigston to Elizabeth, 
daughter of the Laird of Innes— he being in early youth— appeals to have been the incident on which that 
ballad was founded. The youthful bridegroom died in 1634. The version of the ballad here adopted is, with 
the omission of a verse, one which Burns communicated to the Musical Museum ; probably it was indebted for 
some improvement to his pen. The air is from the playing of a lady, who learned it about forty years ago from 
a nurse-maid at Dundee. 

The lady sat on the castle wa', * 

Beheld baith dale and down ; 
And there she saw her ain gude lord, 

Come walking to the town. 

" Ye're welcome, ye're welcome, my ain gude lord, 

Ye're welcome hame to me ; 
But where-away are iny twa sons 

Ye suld hae brought wi' ye ?" 

" O they're put to a deeper lair, 

And to a higher school ; 
Your ain twa sons will no be hame 

Till the hallow days o' Yule." 

The hallow days o' Yule were come, 

And the nights were lang and mirk, 
When in and cam her ain twa sons, 

And their, hats made o' the birk. 

" Blow up the fire now, maidens mine, 

Bring water from the well, 
For a' my house shall feast this night, 

Since my twa sons are well." 



* The earlier portion of this ballad wffl be found in Chambers's Scottish Ballads. 

And she has gane and made their bed, 

She's made it sail and fine ; 
And she's happit them wi' her gay mantil, 

Because they were her ain. 

But the young cock crew in the merry Linknou, 
And the wild fowl chirped for day; 

And the aulder to the younger said, 
" Brother, we maun away. 

The cock doth craw, the day doth daw, 

The chaimerin worm doth chide ; 
If we be missed out o' our place, 

A sair pain we maun bide." 

" Lie still, lie still, a little wee while, 

Lie still but if we may ; 
Gin my mother should miss us when she wakes, 

She'll gae mad ere it be day !" 

O they've ta'en up their mother's mantil, 

And hung it on a pin ; 
" O lang may ye hing, my mother's mantil, 

Ere ye hap us again !" 



The above is an abridgment of a ballad for the first time given in a complete form in the Editor's collection, 
1829, being from the singing of his grandmother, who learned it about 1760 from a Miss Anne Gray, residing at 
Neidpath Castle, Peeblesshire. The air here given is from the same source. In the Border Minstrelsy appears 
a fragment of this ballad, under the title of the Wife of Usher's WtU, 

Earl Richard is a-hunting gane, 

As fast as he could ride ; 
His hunting horn hung about his neck, 

And a small sword by his side. 

When he came to my lady's gate, 

He dried at the pin, 
And wha sae ready as the lady hersel'. 

To open and let him in. 

"0 light, light, Earl Richard," she says, 

" light, and stay a' night ; 
Ye shall luive cheer wi' charcoal clear, 

And candles burning bright" 

" I will not light, I cannot light, 

I cannot light at all ; 
A fairer lady than ten o' thee 

Waits me at Brendan's Well." 

He stooped from his milk-white steed, » 

To kiss her rosy cheek ; 
She had a pen-knife in her hand, 

And wounded him so deep. 



" long long is the winter night, 

And slowly daws the day ; 
There is a dead man in my bower, j 

I wish he were away." ! 

Then ane has ta'en him by the head, 

Another by the feet, 
And they've thrown him in the Clyde water, 

There soundly let him sleep. 

slowly slowly waned the day, 

And slowly came the night ; 
And where that eaikless knight lay slain, 

The candles burnit bright. 

Then they all touched the clay-cold corpse, 

A drap it never bled ; 
The lady laid her hand on him, 

And soon the ground was red. 

The king he called his hewers all, 

To hew baith wood and thorn, 
And there they made a strong bale-fire, 

That lady for to burn. 

There came a ghost to Marg'ret's door, 
With many a grievous groan; 

And aye he tirled at the pin, 
But answer made she none. 

" Is that my father Philip, 
Or is't my brother John, 
Or is't my true love Willie, 

From Scotland new come home ?" 

" O sweet Marg'ret ! O dear Marg'ret ! 

I pray thee speak to me ; 
Give me my faith and troth, Marg'ret, 

As I gave it to thee." 

" Thy faith and troth thou se never get, 

We twa will never twin, 
Till that thou come within my bower, 

And kiss my cheek and chin." 

" My lips are deadly bitter, 
My breath is deadly Strang ; 

If I should kiss thy cheek and chin, 
Thy days would not be lang." 

Now she has kilted her robes of green 

A piece below her knee, 
And a' the live-long winter night ' 

The dead corpse followed she. 

" Is there any room at your head, Willie, 
Is there any room at your feet, 

Or any room at your side, Willie, 
Wherein that I may creep ?" 

" There's no room at my head, Marg'ret, 

There's no room at my feet ; 
There's no room at my side, Marg ret, 

My coffin's made so meet" 

Then she's ta'en up her hand so white, 
And struck him on the breast; 

" Hae, there's your faith and troth, Willie, 
God send your saul good rest !" 



The resemblance of this ballad to the Leonora of Burger, long so familiar to the British reader, must be gene- 
rally observed. It relates to an ancient Scottish superstition as to the interchange of love-tokens — a late in- 
stance of which Scott alludes to in the preface to his M Pirate," where he relates that the betrothed of the 
outlaw Goffe went from Orkney to London, in order to absolve herself from the tie she conceived herself to be 
under to her lover, then about to suffer the penalty of his crimes. 

Johnie busk't up his gude bend bow, 

His arrows one by one ; 
And he has gane to Durisdeer, 

To hunt the dun deer down. 

Johnie he shot, and the dun deer lap, 
And he skaith'd her on the side, 

And atween the water and the wa' 
His hounds sune laid her pride. 

The foresters came down, down, 
And down amang the scroggs ; 

There they saw brave Johnie lie, 
Sleeping amang his dogs. 

Out then shot one, out then shot two, 
Out then shot two or three, 

Out shot the Master Forester, 
Wounded Johnie abune the knee. 

" Now fail me not, my gude bend bow, 

' That was in London coft ; 
Now fail me not, my golden string, 
Which my true lover wrought" 

Johnie set his back unto an aik, 

His foot against a stane ; 
And he has slain the seven foresters, 

He has slain them every ane. 

" Oh is there a bird in a' this bush, 

Wad sing as I wad say, 
Go home and tell my auld mother, 

That I have won the day. 

Is there ever a bird in a' this bush, 

Wad sing as I wad say, 
Go home and tell my own true love, 

To come and fetch Johnie away. 

Is there a bird in this hale forest, 
Will do as mickle for me, 

As dip its wing in the wan water, 
And straik it o'er my ee-bree T 

They made a rod o' the hazel bush, 
Another o' the slae-thorn tree, 

And mony mony were the men 
At fetching our Johnie. 

Aft had his mother carried home 
The less gear and the mair ; 

But she ne'er brought to Breadislee 
What grieved her heart sae sair. 

As I gaed down by yon house end, 
Twa corbies there were sitting their lane ; 
The tane unto the tither did say, 
whar shall we gae dine to-day ? 

O down beside yon new-faun birk, 
There, there lies a new-slain knight ; 
Nae living kens that he lies there, 
Save his horse, his hound, and his lady fair. 

His horse is to the hunting gane, 
His hound to bring the red deer hame ; 
His lady's ta'en another mate, 
Sae we may mak our dinner sweet 
C 

We'll sit upon his bonnie breist bane, 
And we'll pyke out his bonnie gray een ; 
Wi* ae lock o' his yellow hair 
We'll theek our nest when it blaws bare. 

Mony a ane for him maks mane, 
But nae ane kens whar he is gane ; 
And o'er his banes, when they are bare, 
The wind shall blaw for ever mair. 



This wild and most romantic ballad is current along the Scottish border. A copy was published in Sir Walter 
Scott's celebrated collection ; and the music was presented in Campbell's Albyn's Anthology. The above ver- 
sion is that of Mrs Shortrede of Jedburgh, from whom Mr C&mptall took down the music. In Ravenscroft's 
Melismata, a musical work published in London, 1611, there Is a song entitled The Three Ravens, generally 
resembling the above, but differing in the essential point of representing the lady as dying for the sake of her 
slain knight. 

THE DOUGLAS TRAGEDY. 

u Rise up, rise up, Lord Douglas," she says, 

" And put on your armour so bright ; 
Let it never be said that a daughter of thine 

Was married to a lord under night" 

He's mounted her on a milk-white steed, 

Himself on a dapple gray, 
With a bugelet horn hung down by his side, 

And lightly they rode away. 

" Light down, light down, Lady Margaret," he cried, 

" And hold my steed in your hand, 
Until that against your seven brethren bold, 

And your father I make a stand." 

She held his steed in her milk-white hand, 

And never shed one tear, 
Until that she saw her seven brethren fa', 

And her father still fighting sae dear. 

" Oh hold your hand, Lord William !" she said, 
" For your strokes they are wondrous sair ; 

True lovers I may get mony a ane, 
But a father I can never get injur." 

" choose, O choose, Lady Margaret," he said, 
" O whether will ye gang or bide ?" 

" I'll go, I'll go, Lord William," she said, 
" For ye've left me no other guide." / 

O they rade on, and on they rade, 

And a' by the light o' the moon, 
Until they cam to yon wan water, 

And there they lighted down. 

They lighted down to take a drink 

0' the spring that ran sae clear ; 
And down the stream ran his gude heart's blood, 

And sair she began to fear. 

" Hold up, hold up, Lord William," she says, 

" For I fear that you are slain !" 
" 'Tis naethmg but the shadow o' my scarlet cloak, 

That shines in the water sae plain." 

Lord William was dead lang ere midnight, 

Lady Margaret lang ere day ; 
And all true lovers that gang thegither, 

May they have mair luck than they ! 



The Douglas Tragedy is a ballad widely popular in Scotland. The above is abridged from a copy published 
in the Minstrelsy of the Scottish Border. 

YOUNG JOHNSTON. 

Young Johnston and the young Cornhill 

Sat drinking at the wine, 
When ae light word between them twa 

Their friendly hearts did twine. 

Young Johnston had a nut-brown sword, 

Hung low down by his gair, 
And he ritted it through the young Cornhill, 

That word he ne'er spak mair. 

But he's awa'to his true love's bower, 

And he tirled at the pin ; 
" Where hae ye been, my dear Johnston, 

Sae late o' coming in V 

" They're seeking me wi' the sleuth-hound, 

As I trow weel they be ; 
For I hae killed the young Cornhill, 

And thy ae brither was he." 

" If ye hae killed the young Cornhill, 

Oh dule and wo is me ! 
But I care less for the young Cornhill, 

If thy body be free." 

She watched while Johnston lay asleep, 

And sat upon her tower ; 
When four-and-twenty belted knights 

Came riding to the bower. 

44 Weel may you sit and see, ladye, 

Weel may you sit and see ; 
Did you not see a bloody squire 

Come riding ower the lea ?" 

44 A bloody squire came here this morn, 

With bloody hawks and hounds ; 
And bloody was the milk-white .steed, 

That bore him frae the bounds. 

Lie still, lie still, my dear Johnston, 

Lie still and take a sleep ; 
Your enemies are past and gone, 

And weel I will thee keep." 

Young Johnston started frae his bed, 

Wi' his sharp sword in his hand, 
And through his lady's fair body, 

He gart it swiftly gang. \ 

44 Ohon, alas ! my ladye gay, 

To come sae hastilie ; 
I thought it was my deadly fee, 

Ye had trysted unto me. 

Oh live, oh live, my dear ladye, 

Oh live but half an hour ! 
And there's no a leech in a' Scotland, 

But shall be at thy bower." * 

44 How can I live, my dear Johnston, 

How can I live for thee ? 
See ye not how my dear heart's blood 

Runs trickling by my knee. 

But go thy way, my dear Johnston, 

And ride out ower yon plain ; 
And think nae mair o' your ain true love, 

Than if she had never been." 

LORD RANDAL. 

" Oh, where have you been, Lord Randal, my son ? 
Oh, where have you been, my handsome young man T 
" I hae been to the wild wood ; mother, mak my bed soon ; 
For I'm weary wi* hunting, and fain wad lie doun." 

" Where gat ye your dinner, Lord Randal, my son ? 
Where gat ye your dinner, my handsome young man T 
" I dined wi' my true love ; mother, mak my bed soon ; 
For I'm weary wi' hunting, and fain wad lie doun." 

" What gat ye to your dinner, Lord Randal, my son ? 
What gat ye to your dinner, my handsome young man V 
" I gat eels boiled in broe ; mother, mak my bed soon ; 
For I'm weary wi' hunting, and fain wad lie doun." 

" What became of your bloodhounds, Lord Randal, my son ? 
What became of your bloodhounds, my handsome young man T 
** Oh, they swelled and they dee'd ; mother, mak my bed soon ; 
For I'm weary wi' hunting, and fain wad lie doun." 

" Oh, I fear ye are poisoned, Lord Randal, my son ! 
Oh, I fear ye are poisoned, my handsome young man !" 
" Oh, yes I am poisoned ; mother, mak my bed soon ; 
For I'm sick at the heart, and fain wad lie doun !" 

Jock o' the Syde is pris'-ner taen, Fa la diddle, du du du diddle. 

Now Liddisdale has ridden a raid ; 

But I wat they had better hae staid at hame, 
For Michael o' Wingfield he is dead, 

Arid Jock o' the Syde is prisoner taen. 

For Mangerton House Lady Downie has gane, 
Her coats she has kilted up to her knee ; 

And down the water wi' speed she rins, 
While tears in speats fa' fast frae her ee. 

Then up and spak our gude auld lord, 

" What news, what news, sister Downie, to me?" 
" Bad news, bad news, my lord Mangerton ; 

Michael's killed, and they've ta'en my son Johnie !" 



/ 



" Ne'er fear, sister Downie," quo Mangerton, 
" I have yokes o' owsen, eighty and three ; 

s My barns, my byres, and my feulds a' weel filled, 
I'll part wi' them a' ere Johnie shall die ! 

Three men 111 send to set him free, 

A' harnest wi' the best o' steel ; 
The English loons may hear, and drie 

The weight o' their braid swords to feel." 

Now soon they reach Newcastle jail, 
And to the prisoner thus they call — 

** Sleeps thou or wakes thou, Jock o' the Syde, 
Or art thou weary of thy thrall V 

■ 

" Full fifteen stane o' Spanish iron 
They hae laid a' right sair on me ; 

Wi' locks and keys I am fast bound 
Into this dungeon sae drearie." 

They wrang the jailer s neck about, 
And frae his side they took the key, 

Then Johnie they got into their arms, 
And carried him hame to his ain countrie. 

" Now Jock, my billy," quo* the three, 
" The day is come thou was to die ; 

But thou s as. weel at thy ain ingle side, 

Now sitting, I think, betwixt thee and me !" 



Jock o' the Syde was a noted Liddisdale freebooter of the reign of Mary. Armstrong of Mangerton was his 
near relation. The complete ballad, which gives many carious details of the rescue of Jock from prison, and his 
journey home, is in the Border Minstrelsy. 

HUGHIE GRAHAM. 

Our lords are to the moun - tains gane, A - hunt - ing o' the 

Our lords are to the mountains gane, 

A-hunting o' the fallow deer, 
And they hae grippet Hughie Graham, 

For stealing o' the Bishop's mear. 

And they hae tied him hand and foot, 
And led him up through Carlisle town ; 

The lads and lasses met him there, 

Cried, " Hughie Graham, thou art a loon !" 

" O lowse my right hand free," he says, 
" And put my braid sword in the same ; 

He's no in Carlisle town this day, 

Daur tell the tale to Hughie Graham." 

Up then bespak the fair Whitefoord, 

As she sat at the Bishop's knee ; 
" Five hundred white pence 111 gie you, 

If you'll gie Hughie Graham to me." 

" O haud your tongue now, lady fair, 

And wi' your pleading let me be ; 
Although ten Grahams were in his coat, 

It's for my honour he maun die." 

They've ta'en him to the gallows knowe, 

He lookit to the gallows tree, 
Yet never colour left his cheek, 

Nor ever did he blin his ee. 

" O haud your tongue, my father dear, . ; j 

And wi' your weeping let me be ; • 

Thy weeping's sairer on my heart 
Than a' that they can do to me. 

But ye may tell my kith and kin ■ ; 

I never did disgrace their blood ; i •' 
And when they meet the Bishop's cloak, 

To mak it shorter by the hood." ', 

• !J 

I 

This ballad and its air appeared originally in Johnson's Soots Iuu*At*u iuuiseum, to which ruej **jre sent by i 

Burns. The ballad probably refers to some notable Border freebooter of the time of James VI. The version : ' 

supplied by the Ayrshire poet, which almost certainly derived a few improving touches from his own pen, is- • ■ 

here a little abridged, and Carlisle is substituted for Stirling, the latter being evidently a corruption. The air 

has been revised and amended in the present edition. 



26 



SCOTTISH BALLADS. 



EARLISTOUN. 

O bil-ly, bil-ly, bbn-nie bil-ly, Will ye gae to the woods wi' me ? We'll 

ca* our horse hame mas -ter- less, And gar them trow slain men are we. " Oh 

no, oh no," says Ear - lis - toun, " For that's the thing that may na be; For 

I am sworn to Both-well hill, Where I maun ei - ther gae or die. 

" O billy, billy, bonnie billy, 

Will ye gae to the woods wi' me ? 

We'll ca' our horse hame masterless, 
And gar them trow slain men are we.' 

" Oh no, oh no," says Earlistoun, 
" For that's the thing that may na be 

For I am sworn to Bothwell hill, 
Where I maun either gae or die." 

So Earlistoun rase in the morn, 
And mounted by the break o' day ; 

And he has joined our Scottish lads, 
As they were marching out the way. 

" Now foreweel father, and fareweel mother, 
And fare ye weel my sisters three, 

And fere ye weel my Earlistoun, 
For thee again I'll never see." 

And they're awa to Bothwell hill, 

And, waly ! they rade bonnilie ; 
When the Duke o' Monmouth saw tbem coming, 

He went to view their companie. 

" Ye're welcome, lads," then Monmouth said ; 

" Ye're welcome, brave Scots lads, to me ; 
And sae are ye, brave Earlistoun, 

The foremost o' your companie. 

But yield your weapons ane and a', 
O yield your weapons, lads, to me. M 

" We winna yield our weapons up 
For you nor ony man we see." 

Alang the brae, beyond the brig, 

O mony there lie cauld and still : 
And lang well mourn and sair we'll rue 

The bloody battle o' Bothwell hill. 



The hero of this ballad is supposed to be Alexander Gordon of Earlstoun, in the Stewartry of Kirkcudbright, 
who fought with the Covenanters at the battle of Bothwell Bridge, from which he escaped with great difficulty. 
I The air is from the singing of the late Mr John Shortrede of Jedburgh. 

